"Ауаажәларратә палата иалоу зегьы хәыда-ԥсадоуп аус шыруа. Абиуџьет аҟынтәи иаҳзоурыжьуа ақьаад, акалам злааҳхәо роуп, ҳахьтәоу ахыбра ахә ахыршәаауеит, хымԥада.
Сақәшаҳаҭуп, алҵшәа амоур иаҳаӡбо, ҳус башахеит, аха алҵшәа зынӡа иамоуӡацт уҳәар ҳрыцҳауп. Амҩадуқәа рҟны ашәарҭадаразы иаҳаӡбаз ала аҳәынҭқарра ахада аусԥҟа инапы аҵаиҩит иаҳҭаауа атуристцәа иахьугәаԥхаз раанкылара азин шыҟам, џьара хәымгарак ҟарымҵазар. Уи иаразнак иҟалаз усуп. Убасгьы арепатриантцәа рҭагылазаашьа ҳахәаԥшхьеит, убригьы аус адулан. Иаҳҳәо зынӡа иазхьаԥшуам сҳәом. Иҟоуп ҳара Ауаажәларратә палата иаҳхароугьы, иҟоуп ҳаилазаараҟны еиуеиԥшым акомиссиақәа, урҭ рхадацәа ишьҭыху азҵаара аҵыхәтәанӡа анагара иацклаԥшлароуп", - иҳәеит Убириа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны адырраҭара "Коӷониаԥҳа лымҩаду" аҟны.